Nicolas Schaeftgen

Den Nicolas Schaeftgen, gebuer den 2. September 1879 zu Esch-Uelzecht, an och do den 22. Januar 1950 gestuerwen, war e lëtzebuergeschen Dokter a Lokalpolitiker.Quell vum Artikel, wou net anescht uginn: "Die Beisetzung von Dr. Schaeftgen.". In: Escher Tageblatt, 1950. Jg., nº 21 (26.01.1950), p. 6. Digitised by the National Library of Luxembourg.

No sengem Secondaire am Iechternacher an am Stater Kolléisch huet hien zu Stroossbuerg, Zürich a Berlin Medezin studéiert. 1905 huet hie sech als Dokter a senger Heemechtsstad etabléiert.

Praktesch vun Ufank un huet hie sech derfir agesat, datt Esch sollt e kommunaalt Spidol kréien. Et sollt bis de 15. Mäerz 1930 daueren, ier d'Escher Spidol konnt ageweit ginn. Hie gouf Member vum Verwaltungsrot, war vun 1935 bis 1948 Sekretär an duerno – als Nofollger vum Interimspresident Victor Schroeder  – vun 1948 bis zu sengem Doud President vum Collège médical.

Den Nicolas Schaeftgen war vum 2. Juli 1912 bis de 6. Mäerz 1915 Member vum Escher Gemengerot.

 Gielercher an Éierungen 

Fir un hien z'erënneren, huet den Escher Gemengerot de 7. Mäerz 1952 decidéiert, eng Cité, d'Cité Dr. Nicolas Schaeftgen, no him ze nennen.Willy Allamano, Gérard Bernardini: Esch-sur-Alzette et ses rues. Esch an der Alzette und seine Straßen. 'De l'histoire à chaque pas. Geschichte auf jedem Schritt.'. Esch-sur-Alzette, 2013. ISBN 978-2-87964-136-2, S.208-209.

 Um Spaweck 
 Den Nicolas Schaeftgen an der Matrikeledition der Universität Zürich 1833-1924.

Kategorie:Lëtzebuergesch Dokteren
Kategorie:Lëtzebuergesch Lokalpolitiker
Kategorie:Gebuer 1879
Kategorie:Gestuerwen 1950
Kategorie:Persounen, no deenen eng Struktur zu Lëtzebuerg genannt ass
Kategorie:Officier de l'ordre de la couronne de chêne